Michael Schumacher sterk glo aanMichael en Corinna Schumacher Foto: jogadaensaiada.com.br Michael Schumacher se vrou het gesê haar man sterk aan nadat hy verlede maand uit ŉ koma wakker geword het en na ŉ hospitaal in Switserland oorgeplaas is. Corinna het, vir die eerste keer sedert Schumacher se ski-ongeluk op 29 Desember 2013, met die media gepraat. Sy het aan die Duitse tydskrif, Neue Post, gesê haar man se vordering is bemoedigend. “Sy toestand verbeter, en stadig maar seker is daar vordering,” het sy gesê terwyl sy ŉ perdrytoernooi bygewoon het. Die voormalige F1-kampioen was 170 dae lank in ŉ hospitaal in Grenoble nadat hy sy kop teen ŉ klip gestamp toe hy geval het. Hy was vir die grootste gedeelte van dié tydperk in ŉ koma en het baie gewig verloor. Hy is stadigaan weer uit die koma wakker gemaak en op 16 Junie na ŉ hospitaal in Lausanne oorgeplaas wat in breinbeserings spesialiseer. -SAPA